joelniklaus/EU_Wikipedias huggingface dataset:
Η Έρημος των Ταρτάρων

Η Έρημος των Ταρτάρων ιταλικά: Il Deserto dei Tartari), είναι μια δραματική ταινία Ιταλικής παραγωγής του 1976, βασισμένη στο
ομώνυμο μυθιστόρημα του Ντίνο Μπουτζάτι. Η σκηνοθεσία είναι του Βαλέριο Ζουρλίνι και πρωταγωνιστούν οι Ζακ Περέν, Τζουλιάνο Τζέμα, Φερνάντο Ρέι, Μαξ Φον Σίντοφ και ο Βιτόριο Γκάσμαν.

Υπόθεση 
Ο αξιωματικός Τζιοβάνι Μπατίστα Ντρόγκο, νεοδιορισμένος υπολοχαγός του αυτοκρατορικού στρατού ενός απροσδιόριστου έθνους, θα μεταβεί στο φρούριο Μπαστιάνο, ένα  απροσπέλαστο  και απομακρυσμένο  στρατιωτικό φυλάκιο, όπου μια μεγάλη φρουρά στρατιωτών και αξιωματικών έχει ως καθήκον να παρακολουθεί τα σύνορα της ερήμου που χωρίζει την αυτοκρατορία από έναν μυστηριώδη αλλά απειλητικό λαό:  τους Τάρταρους. 

Ο αξιωματικός σύντομα θα προσαρμοστεί στο νέο περιβαλλον με τους αυστηρούς στρατιωτικούς κανόνες που ζωντανεύουν καθημερινά το φρούριο και τους κατοίκους του που καθορίζουν τη συμπεριφορά και τις σχέσεις τους, περιμένοντας ένα ηρωικό και ένδοξο γεγονός, μία εισβολή, μια τελική μάχη  από την οποία όλοι μπορούν να  κερδίσουν δόξα και κύρος.

Ο υπολοχαγός Ντρόγκο θα περάσει ολόκληρη τη ζωή του στο φρούριο και θα περιμένει μια απειλή που δεν θα εμφανιστεί ποτέ, εως ότου ηλικιωμένος, κουρασμένος και άρρωστος, θα πρέπει να εγκαταλείψει για πάντα το φρούριο.

Διανομή ρόλων  
 Ζακ Περέν ως Τζιοβάνι Ντρόγκο 
 Τζουλιάνο Τζέμα ως Λοχαγός Ματίς
 Βιτόριο Γκάσμαν ως Κόμης Φίλμορ
 Μαξ φον Σίντοφ ως Λοχαγός Ορτίζ 
 Φερνάντο Ρέι ως Στρατηγός
 Φιλίπ Νουαρέ ως Στρατηγός 
 Ζαν-Λουί Τρεντινιάν

Βραβεία 
Νταβίντ ντι Ντονατέλο
Καλύτερης ταινίας 
Καλύτερης σκηνοθεσίας (Βαλέριο Ζουρλίνι)
Ειδικό βραβείο (Τζουλιάνο Τζέμα)
Ιταλικές Χρυσές Σφαίρες 
Καλύτερης Κινηματογράφισης (1977)
Καλύτερης σκηνοθεσίας
Νάστρο ντ' Αρτζέντο 
Καλύτερης Σκηνοθεσίας 
Καλύτερου Β' ανδρικού ρόλου (υποψηφιότητα) (Τζουλιάνο Τζέμα)

Πληροφορίες ταινίας 
Τα γυρίσματα της ταινίας έγιναν στο Arg-e Bam του Ιράν και η πρώτη προβολή της πραγματοποιήθηκε στις 29 Οκτωβρίου του 1976 στην Ιταλία.

Το 2013 προβλήθηκε ως μέρος του τμήματος Κλασικών ταινίων του Φεστιβάλ Κινηματογράφου των Καννών.

Το οπτικό στυλ της ταινίας επηρεάστηκε από το έργο του Ιταλού ζωγράφου Τζόρτζιο ντι Κιρίκο.

Παραπομπές

Εξωτερικοί σύνδεσμοι 
  

Ιταλικές ταινίες
Ιταλικές δραματικές ταινίες
Ταινίες του 1976
Ταινίες σε σκηνοθεσία Βαλέριο Τζουρλίνι
Ταινίες με μουσική σύνθεση Ένιο Μορικόνε
Ιταλόφωνες ταινίες
Ταινίες γυρισμένες στο Ιράν
Ταινίες βασισμένες σε ιταλικά μυθιστορήματα
Σιναλεζική γλώσσα

Τα Σιναλεζικά (σίνχαλα:  siṁhala [ˈsiŋɦələ]),, επίσης γνωστά ως Σίνχαλα, είναι η μητρική γλώσσα των Σινχαλέζων της Σρι Λάνκα. Στην Σρι Λάνκα ζουν περίπου 16 εκατομμύρια Σινχαλέζοι. Τα σίνχαλα ομιλούνται και από άλλες εθνότητες που ζουν στη χώρα. Ανήκει στις ινδοάριες γλώσσες, ανατολικός κλάδος των ινδοευρωπαϊκών γλωσσών. Τα σίνχαλα γράφονται με δικό τους αλφάβητο, παράγωγο του βραχμικού αλφαβήτου.

Η σιναλεζική είναι επίσημη γλώσσα της Σρι Λάνκα μαζί με τα ταμίλ. Τα σιναλεζικά και τα πάλι έπαιξαν σημαντικό ρόλο στην ανάπτυξη της λογοτεχνίας του βουδισμού Θεραβάντα.

Μερικές από τις παλαιότερες επιγραφές στη Σρι Λάνκα χρονολογούνται από τον 3ο-2ο αιώνα π.Χ., κατά την άφιξη των βουδιστών στη Σρι Λάνκα, Τα παλαιότερα σωζόμενα φιλολογικά έργα στα Σίνχαλα χρονολογούνται από τον ένατο αιώνα. Συγγενεύει με τη γλώσσα Ντιβέχι.
Τα σιναλεζικά έχουν γραπτή και προφορική μορφή. Αυτό είναι καλό παράδειγμα διγλωσσίας.

Παραπομπές 

Γλώσσες της Σρι Λάνκα
Διεθνές Αεροδρόμιο Μοχάμεντ Μπουντιάφ

Το Διεθνές Αεροδρόμιο Μοχάμεντ Μπουντιάφ  είναι αεροδρόμιο στην Αλγερία το οποίο βρίσκεται περίπου 9 χλμ. νότια της Κωνσταντίνης και περίπου 320 χλμ. ανατολικά-νοτιοανατολικά του Αλγερίου.

Ιστορικά στοιχεία 
Το αεροδρόμιο κατασκευάστηκε το 1943 ως Αεροδρόμιο της Κωνσταντίνης από τον Στρατό των Ηνωμένων Πολιτειών κατά τη διάρκεια της Εκστρατείας της Βόρειας Αφρικής στον Β΄ Παγκόσμιο Πόλεμο. Χρησιμοποιούνταν κυρίως ως αποθήκη συντήρησης και προμήθειας για τη Διοίκηση Εναέριων Τεχνικών Υπηρεσιών και χρησίμευσε επίσης ως έδρα για τη 12η Διοίκηση Βομβαρδιστικών ως βάση εντολών και ελέγχου. Επίσης, τον Φεβρουάριο του 1943 χρησίμευσε ως διοικητική θέση για τη Διοίκηση Συμμαχικών Δυνάμεων (AFHQ) Γαλλίας, Βρετανίας και Ηνωμένων Πολιτειών υπό τη διοίκηση του στρατηγού Σερ Χάρολντ Ρ. Λ. Γ. Αλεξάντερ για τον συντονισμό των ενεργειών της Πρώτης Στρατιάς των Ηνωμένων Πολιτειών προελαύνοντας από τα δυτικά και την Όγδοη Βρετανική Στρατιά, προελαύνοντας από τα ανατολικά ενάντια στα γερμανικά Άφρικα κορπς. Το 1944 παραδόθηκε στην αλγερινή κυβέρνηση και χρησιμοποιήθηκε περιστασιακά από τη Διοίκηση Αερομεταφορών στη βορειοαφρικανική διαδρομή μέχρι το τέλος του πολέμου. 

Το αεροδρόμιο έλαβε το όνομά του από τον Πρόεδρο Μοχάμεντ Μπουντιάφ. Ο Μοχάμεντ Μπουντιάφ (23 Ιουνίου 1919 – 29 Ιουνίου 1992), γνωστός και ως Σι Ταγιέμπ ελ Βατανί, ήταν Αλγερινός πολιτικός ηγέτης και ιδρυτής του επαναστατικού Εθνικού Απελευθερωτικού Μετώπου που οδήγησε τον πόλεμο της Ανεξαρτησίας της Αλγερίας (1954–1962).

Δείτε επίσης 
 Κατάλογος αεροδρομίων της Αλγερίας

Παραπομπές

Εξωτερικοί σύνδεσμοι 

 EGSA-Κωνσταντίνη 
 Πληροφορίες αεροδρομίου για το DABC στο World Aero Data. Πηγή:</span> DAFIF
 Τρέχουσες καιρικές συνθήκες στην Κωνσταντίνη από το NOAA/NWS    
 Ιστορικό ατυχημάτων για το αεροδρόμιο από το Aviation Safety Network 

Αεροδρόμια στην Αλγερία
Ευσέβιος Δορυλαίου

O Ευσέβιος Δορυλαίου ήταν χριστιανός επίσκοπος στο Δορύλαιο της Φρυγίας κατά τον 5ο αιώνα.

Βιογραφικά στοιχεία
Ο Ευσέβιος δραστηριοποιήθηκε έντονα ενάντια στον Νεστοριανισμό και τον Ευτυχιανισμό, αν και είχε υπάρξει φίλος του Ευτύχη. Καταδικάστηκε, καθαιρέθηκε και εξορίστηκε από την λεγόμενη Ληστρική Δεύτερη Σύνοδο της Εφέσου το 449, όμως η Σύνοδος της Χαλκηδόνας τον απεκατέστησε το 451.

Υποσημειώσεις

Βυζαντινοί του 5ου αιώνα
Επίσκοποι του 5ου αιώνα
Ευσέβιος Εμέσης

Ο Ευσέβιος Εμέσης (Έδεσσα, περίπου 300 - Αντιόχεια, περίπου 359) ήταν χριστιανός επίσκοπος στην Έμεσα και θεολόγος της σχολής της Αλεξανδρείας κατά τον 4ο αιώνα.

Βιογραφικά στοιχεία
Ο Ευσέβιος σπούδασε θεολογία  από τον Πατρόφιλο Σκυθοπόλεως και τον Ευσέβιο Καισαρείας, ερχόμενος για πρώτη φορά σε επαφή με τον Αρειανισμό. Συνδέθηκε με τους Ομοιουσιανούς, όμως προσέγγιζε με μετριοπάθεια το χριστολογικό ζήτημα. Όταν εξορίστηκε ο Μέγας Αθανάσιος, ο Ευσέβιος αρνήθηκε λάβει την θέση του επισκόπου στην Αλεξάνδρεια. Tο 339 χειροτονήθηκε επίσκοπος στην Έμεσα, όμως ήρθε σε ρήξη με πιστούς της επισκοπής του. Τελικά, ακολούθησε τον αυτοκράτορα Κωνστάντιο Β´ στην εκστρατεία του ενάντια στους Πέρσες.

Υποσημειώσεις

Βυζαντινοί του 4ου αιώνα
Επίσκοποι του 4ου αιώνα
Αρειανισμός
Ελισάβετ της Αυστρίας (1436-1505)

Η Ελισάβετ, γερμ. Elizabeth (π. 1436 - 30 Αυγούστου 1505) από τον Οίκος των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Με τον γάμο της έγινε βασίλισσα της Πολωνίας.

Βιογραφία
Ήταν η δεύτερη κόρη του Αλβέρτου Β΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και της Ελισάβετ του Οίκου του Λουξεμβούργου, κόρη του Σιγισμούνδου εκλέκτορα του Βρανδεμβούργου και βασιλιά της Ουγγαρίας & Γερμανίας.

Οικογένεια
Παντρεύτηκε το 1454 τον Καζίμιρ Δ΄ Γιαγκιέλον βασιλιά της Πολωνίας & μεγάλο δούκα της Λιθουανίας και είχε τέκνα;
 Βλαδίσλαος Β΄ 1456-1516, βασιλιάς της Ουγγαρίας & Βοημίας.
 Χέντβιχ 1457-1502, παντρεύτηκε τον Γεώργιο των Βίττελσμπαχ δούκα της Βαυαρίας.
 Καζίμιρ 1458-1484, Άγιος.
 Ιωάννης Α΄ 1459-1501, βασιλιάς της Πολωνίας.
 Αλέξανδρος 1461-1506, βασιλιάς της Πολωνίας-Λιθουανίας.
 Σοφία 1464-1512, παντρεύτηκε τον Φρειδερίκο Α΄ Χοεντσόλερν μαργράβο του Βρανδεμβούργου-Άνσμπαχ.
 Σιγισμούνδος Α΄ 1467-1548, βασιλιάς της Πολωνίας-Λιθουανίας.
 Φρειδερίκος 1468-1503, αρχιεπίσκοπος του Γκνιέζνο, επίσκοπος της Κρακοβίας, υπερέχων (primatus) της Πολωνίας.
 Άννα 1476-1503, παντρεύτηκε τον Μπόγκισλαβ Ι΄ δούκα της Πομερανίας.
 Βαρβάρα 1478-1534, παντρεύτηκε τον Γεώργιο των Βέττιν δούκα της Σαξονίας.
 Ελισάβετ 1482-1517, παντρεύτηκε τον Φρειδερίκος Β΄ Πιάστ δούκα της Λεγκνίτσα.
 Ελισάβετ 1472-1481 απεβ. 9 ετών, Ελισάβετ 1465-1466 απεβ. 1 έτους.

Παραπομπές

Πηγές
 Brzezińska, Anna (1999). "Female Control of Dynastic Politics". In Balázs Nagy; János M. Bak; Marcell Sebők (eds.). The Man of Many Devices, who Wandered Full Many Ways. Central European University Press. ISBN 963911667X. Retrieved October 25, 2012.
 Duczmal, Małgorzata (2012). Jogailaičiai (in Lithuanian). translated by Birutė Mikalonienė and Vyturys Jarutis. Vilnius: Mokslo ir enciklopedijų leidybos centras. ISBN 978-5-420-01703-6.
 Putnam, Ruth (1918). Luxemburg and Her Neighbours: A Record of the Political Fortunes of the Present Grand Duchy from the Eve of the French Revolution to the Great War, with a Preliminary Sketch of Events from 963 to 1780. G. P. Putnam's Sons.

Οίκος των Αψβούργων
Πριγκίπισσες της Αυστρίας
Ενταφιασμοί στον Καθεδρικό Ναό της Κρακοβίας
Αρχηγός από κούνια

Αρχηγός από κούνια είναι μια Αμερικάνικη παιδική σειρά κινουμένων σχεδίων παραγωγή 2018.

Τηλεοπτικές σειρές της DreamWorks Animation
Παιδικές τηλεοπτικές σειρές κινουμένων σχεδίων‎
Αμερικανικές τηλεοπτικές σειρές κινουμένων σχεδίων
Στέφανος Μπάτορυ

Ο Στέφανος (πολων. Stefan Batory, ουγγρ. Báthory István, 27 Σεπτεμβρίου 1533 - 12 Δεκεμβρίου 1586) από τον Οίκο των Μπάτορυ, ήταν μαζί με τη σύζυγό του βασιλιάς της Πολωνίας και μέγας δούκας της Λιθουανίας (1576-86). Πιο πριν ήταν βοϊβόδας της Τρανσυλβανίας (1571-76) και μετά πρίγκιπάς της (1576-86).

Βιογραφία
Ήταν ο τέταρτος γιος του Στεφάνου Η΄, βοϊβόδα της Τρανσυλβανίας και της Αικατερίνης Τελέγκντι, κόρης του Στέφεν, βασιλικού θησαυροφύλακα της Ουγγαρίας.

Έγινε βοϊβόδας αφού νίκησε τον Γκασπάρ Μπέκες, διεκδικητή. Το 1576 έγινε ο 3ος εκλεγμένος βασιλιάς της Κοινοπολιτείας Πολωνίας-Λιθουανίας. Εργάστηκε στενά με τον καγκελάριο Γιαν Ζαμόυσκι. Τα πρώτα έτη της βασιλείας του εστιάστηκαν στην εγκαθίδρυση της εξουσίας, νικώντας τον Μαξιμιλιανό Α΄ των Αψβούργων που αξίωνε τον θρόνο της Πολωνίας και καταβάλλοντας εξεγέρσεις, με πιο σημαντική αυτή του Ντάνζιγκ. Κυβέρνησε επί 10ετία μόνο, αλλά θεωρείται από τους πιο επιτυχημένους ηγεμόνες της ιστορίας της Πολωνίας, ιδιαίτερα στον στρατιωτικό τομέα. Το κύριο επίτευγμά του ήταν η νικηφόρα εκστρατεία στη Λιβονία εναντίον της Ρωσίας, στο μέσο της σταδιοδρομίας του. Έτσι απώθησε την Ρωσία, που είχε εισχωρήσει στα σύνορα της Κοινοπολιτείας και εξασφάλισε μία πολύ ευνοϊκή συνθήκη ειρήνης, την ειρήνη του Γιαμ Ζαπόλσκυ.

Οικογένεια
Νυμφεύτηκε την Άννα Γιαγκελλόνων, κόρη του Σιγισμούνδου Α΄ βασιλιά της Πολωνίας. Δεν απέκτησαν απογόνους και, όταν ο Στέφανος απεβίωσε, τον διαδέχθηκε το ανιψιός της Άννας, ο Σιγισμούνδος Γ΄ Βάσα, γιος της αδελφής της, Αικατερίνης Γιακελλόνων.

Πηγές
 Chisholm, Hugh, ed. (1911). "Stephen Báthory". Encyclopædia Britannica (11th ed.). Cambridge University Press.
 Jerzy Besala; Agnieszka Biedrzycka (2004–2005). "Stefan Batory". Polski Słownik Biograficzny (in Polish). XLIII.
 Winged Hussars, Radoslaw Sikora, Bartosz Musialowicz, BUM Magazine, October 2016.

Βασιλείς της Πολωνίας
Μεγάλοι Δούκες της Λιθουανίας
Ενταφιασμοί στον Καθεδρικό Ναό της Κρακοβίας
Ασύλληπτη Απόδραση

Η Ασύλληπτη Απόδραση (γαλλικά: La Grande Vadrouille), είναι Γαλλική κωμωδία του 1966, σε σκηνοθεσία Ζεράρ Ουρί και πρωταγωνιστούν οι Λουί ντε Φινές, Μπουρβίλ και Τέρι Τόμας.

Πλοκή 
Το καλοκαίρι του 1943, κατά τη διάρκεια του Β΄ Παγκόσμιου Πολέμου, ένα βομβαρδιστικό αεροπλάνο Β-17 της Βρετανικής Βασιλικής Αεροπορίας, έχοντας ολοκληρώσει την αποστολή του καταρρίπτεται από γερμανικά αντιεροπορικά πυροβόλα πάνω από το κατεχόμενο Παρίσι. 

Τα τρία μέλη του πληρώματος καταφέρνουν να γλιτώσουν χρησιμοποιώντας τα αλεξίπτωτά τους και πέφτοντας ο καθένας τους σε διαφορετικά σημεία της Γαλλικής πρωτευούσας. 

Ο κυβερνήτης του αεροπλάνου Σερ Ρετζινάλντ Μπρουκ θα πέσει σε μια λίμνη του ζωολογικού κήπου. Ο συγκυβέρνητης Πήτερ Κάνιγχαμ θα πέσει στις σκαλωσιές του μπογιατζή Ωγκυστέν Μπουβέ, που εκείνη την ώρα βάφει την πρόσοψη της εισόδου της Κομαντατούρ, ενώ ο ασυρματιστής του αεροπλάνου, Αλαν Μάκιντος πέφτει στη στέγη του μεγάρου της Όπερας την ώρα  που ο μαέστρος Στανισλάς Λεφόρ κάνει την συνηθισμένη πρόβα με την ορχήστρα του.

Ο Μπουβέ με τον Λαφόρ θα κρύψουν αρχικά τους Άγγλους αξιωματικούς και στη συνέχεια, μέσα από μια περιπετειώδη διαδρομή και με τους Γερμανούς στρατιώτες να τους καταδιώκουν, θα καταφέρουν να φτάσουν στη ελευθέρη ζώνη του Βισύ, απ' όπου οι Άγγλοι θα επιστρέψουν στη Μεγάλη Βρετανία.

Διανομή Ρόλων 
 Λουί ντε Φινές ως Στανισλάς Λεφόρ
 Μπουρβίλ ως Ωγκυστίν Μπουβέ
 Τέρι Τόμας ως Σερ Ρετζινάλντ Μπρουκ
 Κλαούντιο Μπρουκ ως Πήτερ Κανινγχαμ
 Μάικ Μάρσαλ ως Άλαν Μακιντος

Πληροφορίες παραγωγής 
Τα γυρίσματα της ταινίας ξεκίνησαν στις 16 Μαΐου 1966 και στις 8 Δεκεμβρίου του ίδιου έτους πραγματοποιήθηκε η πρεμιέρα της ταινίας.

Για περισσότερα από σαράντα χρόνια υπήρξε η πιο επιτυχημένη γαλλική ταινία στη Γαλλία, με πάνω από 17.200.000 εισητήρια στους κινηματογράφους. Παραμένει η  τέταρτη πιο επιτυχημένη ταινία όλων των εποχών στη  Γαλλία, οποιασδήποτε εθνικότητας, πίσω από τον Τιτανικό, του 1997 και των γαλλικών Bienvenue chez les Ch'tis (2008) και Intouchables (2011), που έκοψαν πάνω από 19.000.000 κινηματογραφικά εισητήρια.

Παραπομπές

Εξωτερικοί σύνδεσμοι 
 Η  

Γαλλικές ταινίες
Γαλλικές κωμικές ταινίες
Γαλλόφωνες ταινίες
Ταινίες σε σκηνοθεσία Ζεράρ Ουρί
Ταινίες του 1966
Γαλλικές πολεμικές ταινίες
Αγγλόφωνες ταινίες
Γερμανόφωνες ταινίες
Ταινίες τοποθετημένες στο Παρίσι
Ταξιάρχης Χάνος

Ο Ταξιάρχης Χάνος είναι Έλληνας ηθοποιός του θεάτρου, της τηλεόρασης και του κινηματογράφου

Βιογραφικό 
Γεννήθηκε στη Μακρυρράχη Πηλίου. Είναι απόφοιτος της Δραματικής Σχολής του Πειραϊκού Συνδέσμου. Έχει κάνει μουσικές σπουδές στο Δημοτικό Ωδείο Πειραιά.

Είναι μόνιμο στέλεχος του Εργαστηρίου Φωνητικής Τέχνης του Σπύρου Σακκά. Στο θέατρο έχει συνεργαστεί με γνωστούς σκηνοθέτες, όπως ο Λ. Βογιατζής, ο Σ. Φασουλής, ο Γ. Χουβαρδάς, ο Θ. Μουμουλίδης, ο Γ. Διαμαντόπουλος κι ο Ν. Μαστοράκης. Υπήρξε παντρεμένος με την ηθοποιό Ελισάβετ Κωνσταντινίδου και έχουν αποκτήσει μια κόρη, την επίσης ηθοποιό Μαρία Χάνου.

Φιλμογραφία

Εξωτερικοί σύνδεσμοι 

Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Εθνικοί ευεργέτες

Ως εθνικοί ευεργέτες ορίζονται τα άτομα που είναι γνωστά για μεγάλο αριθμό φιλανθρωπιών, δωρεών προς ένα έθνος. Γνωστοί εθνικοί ευεργέτες των Ελλήνων είναι οι Γεώργιος Αβέρωφ, Κωνσταντίνος Ζάππας κ.ά. Στην Ελλάδα, ως ημέρα μνήμης των Εθνικών ευεργετών είναι η 30η Σεπτεμβρίου από το 2007.

Παραπομπές 

Ευεργέτες
Γ.Α.Σ. Βισάλτης Νιγρίτας

Ο Γυμναστικός Αθλητικός Σύλλογος Βισάλτης Νιγρίτας, είναι ελληνικός αθλητικός σύλλογος καλαθοσφαίρισης με έδρα την Νιγρίτα Σερρών. Ιδρύθηκε το 1977.

Αγωνίζεται στο πρωτάθλημα της Ε.Κ.Α.Σ.Α.Μ.Α.Θ και έχει ως έδρα του το Δ.Α.Κ Νιγρίτας.

Εξωτερικοί σύνδεσμοι 
 

Αθλητικοί σύλλογοι Σερρών
Ελληνικοί σύλλογοι καλαθοσφαίρισης
Σωματεία Ε.ΚΑ.Σ.Α.ΜΑ.Θ.
Ιδρύσεις αθλητικών συλλόγων το 1977
Ιδρύσεις ομάδων καλαθοσφαίρισης το 1977
Ελένη της Σερβίας, βασίλισσα της Ουγγαρίας

Η Ελένη, σερβ. Јелена, ουγγρ. Ilona (μετά το 1109 - μετά το 1146) από τον Οίκο του Βουκάνοβιτς ήταν κόρη του μεγάλου πρίγκιπα της Σερβίας και με τον γάμο της έγινε βασίλισσα της Ουγγαρίας (1131-1141), έχοντας ενεργό συμμετοχή στη διοίκηση του Βασιλείου της Ουγγαρίας. Μετά τον θάνατο του συζύγου της Μπέλα, το 1141, βασιλιάς ανακηρύχθηκε ο ανήλικος γιος της Γκέζα και η Ελένη μαζί με τον αδελφό της Μπέλος έγιναν αντιβασιλείς, έως το 1146, όταν ενηλικιώθηκε ο Γκέζα.

Βιογραφία
Η Ελένη γεννήθηκε περίπου το 1109 και ήταν κόρη του Ούρος Α΄, Μεγάλου Πρίγκιπα της Σερβίας και τη Άννας Διογένους, κόρης του Κωνσταντίνου Διογένη (γιου του Ρωμανού Δ΄). Ο Ούρος ήταν σύμμαχος του βασιλιά της Ουγγαρίας Στέφανου Β' στη διαμάχη του δεύτερου με τη Βυζαντινή αυτοκρατοτία. Σε αντάλλαγμα ο βασιλιάς της Ουγγαρίας μερίμνησε για τον γάμο της Ελένης με τον ξάδελφο του Μπέλα. Ο πατέρας του Στέφανου, βασιλιάς Κολομάν της Ουγγαρίας, είχε τυφλώσει τον Μπέλα και τον πατέρα του για να τους απομακρύνει από τη σειρά διαδοχής, όμως ο Στέφανος Β'  ήταν άτεκνος και όρισε τον Μπέλα διάδοχο του στον θρόνο. Ο γάμος έγινε το 1129 και το 1131  με τον θάνατο του Στέφανου, ο Μπέλα έγινε Βασιλιάς της Ουγγαρίας. 

Η Ελένη είχε μεγάλη επιρροή τόσο στον σύζυγο της, όσο και στις κρατικές υποθέσεις γενικότερα. Τόσο ιδιωτικά, όσο και κρατικά έγγραφα τονίζουν τον ρόλο της Ελένης στη λήψη αποφάσεων και δείχνουν ότι ο Μπέλα θεωρούσε τη σύζυγο του, συγκυβερνήτη του βασιλείου τους. Μία από τις πρώτες της ενέργειες, ως βασίλισσα, ήταν να εκδικηθεί όσους είχαν συμμαχήσει με τον βασιλιά Κολομάν και ήταν υπεύθυνοι για την τύφλωση του Μπέλα και οι οποίοι ήταν αντίθετοι με τη βασιλεία του Μπέλα. Η Ελένη αφού συγκάλεσε συμβούλιο στην πόλη Αράντ, καταδίκασε 68 Ούγγρους αριστοκράτες σε θάνατο και πήρε έτσι το προσωνύμιο, η Εκτελεστής.

Η χρονολογία θανάτου της δεν είναι γνωστή. Σύμφωνα με έγγραφα του γιού της Γκέζα, η Ελένη είχε πεθάνει πριν το 1157, ενώ άλλες πηγές αναφέρουν ότι πέθανε το 1161.

Οικογένεια
Παντρεύτηκε περί το 1129 τον Μπέλα Β΄ της Ουγγαρίας και είχε έξι τέκνα:
 Ελισάβετ π.1128-1154, παντρεύτηκε τον Μιέσκο Γ΄ των Πιαστ, υψηλό δούκα της Πολωνίας και δούκα της Μεγαλύτερης Πολωνίας.
 Γκέζα Β΄ 1130-1162, βασιλιάς της Ουγγαρίας (β. 1146-62).
 Λαδίσλαος Β΄ 1131-1163, βασιλιάς της Ουγγαρίας (β. 1162-63).
 Στέφανος Δ΄ π.1133-1165, βασιλιάς της Ουγγαρίας (β.1163-65).
 Άλμος.
 Σοφία, μοναχή του αββαείου του Άντμοντ. Ήταν αρραβωνιασμένη με τον Ερρίκο-Βερεγγάριο, γιο του Κορράδου Γ' της Γερμανίας. Μετά το τέλος του πατέρα της, οι σχέσεις Ουγγαρίας και Γερμανίας επιδεινωθήκαν, έτσι ο αρραβώνας διαλύθηκε· αποφάσισε να γίνει μοναχή.

Παραπομπές

Πηγές
 István Soltész (1999). Árpád-házi királynék: szentek és szeretők (in Hungarian). Gabo. ISBN 978-963-9237-40-7.
 Gyula Kristó; Ferenc Makk (1996). Az Árpád-ház uralkodói (in Hungarian). I.P.C. Könyvek. ISBN 978-963-7930-97-3.
 Magyar Tudományos Akadémia (1987). Magyarország története: Elozmenyek es Magyar tortenet 1242-IG (in Hungarian). Akadémiai Kiadó.
Σιτόμενα Αιτωλοακαρνανίας

Η Σιτόμενα είναι ορεινό χωριό της Περιφερειακής Ενότητας Αιτωλοακαρνανίας σε υψόμετρο 500 μέτρα.

Γεωγραφία - Ιστορία
Η Σιτόμενα βρίσκεται στα όρια με την Περιφερειακή Ενότητα Ευρυτανίας και στους βορειοδυτικούς πρόποδες του όρους Παναιτωλικό. Απέχει 20 χλμ. ΒΔ. από το Αγρίνιο και στα νότια του χωριού ξεκινάει ο ποταμός Ερμίτσα που καταλήγει στην λίμνη Λυσιμαχία. Ως οικισμός αναφέρεται επίσημα το 1835 στο ΦΕΚ 19Α - 07/12/1835 να ορίζεται έδρα του τότε δήμου Εφύρας και το 1912 έδρα της νεοϊδρυθείσας κοινότητας Σιτομένων. Σύμφωνα με το πρόγραμμα Καλλικράτης, μαζί με τα Ξηράκια αποτελούν την τοπική κοινότητα Σιτομένων που υπάγεται στη δημοτική ενότητα Παναιτωλικού του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 238 κατοίκους, ενώ ως οικισμός 209.

Εξωτερικοί σύνδεσμοι
Σιτόμενα ... Βόλτα στο ποτάμι στο https://www.youtube.com

Παραπομπές 

Χωριά του νομού Αιτωλοακαρνανίας
Δήμος Αγρινίου
Μαρία Βασιλάκου

Η Μαρία Βασιλάκου (γεννήθηκε στις 23 Φεβρουαρίου 1969) είναι αυστριακή πολιτικός του Κόμματος των Πρασίνων με καταγωγή από την Ελλάδα. Από τον Νοέμβριο του 2010 είναι αντιδήμαρχος και αναπληρώτρια κυβερνήτρια της Βιέννης. Διετέλεσε επίσης σύμβουλος για την Ανάπτυξη της Πόλης, τις Μεταφορές, την Προστασία του Κλίματος, του Ενεργειακού Σχεδιασμού και της Συμμετοχής των Γυναικών του κρατιδίου της Βιέννης (Stadtentwicklung, Verkehr, Klimaschutz, Energieplanung und Bürgerinnenbeteiligung).

Παραπομπές 

Αυστριακοί ελληνικής καταγωγής
Ελισάβετ η Κουμάνα

Η Ελισάβετ, ουγγρ. Erzsébet (1244 - 1290) από τον Οίκο των Τερτέρομπα ήταν πριγκίπισσα των Κουμάνων και με τον γάμο της έγινε βασίλισσα της Ουγγαρίας.

Βιογραφία
Ήταν κόρη του Κέτεν (ή του Σεϋχάν), χάνου των Κουμάνων.

Οικογένεια
Παντρεύτηκε τον Στέφανο Ε΄ της Ουγγαρίας και είχε τέκνα:
 Ελισάβετ π.1255-1313, παντρεύτηκε πρώτα τον Ζάβις του Φάλκενσταϊν και μετά τον Στέφανο-Ούρο Β΄ Μιλούτιν της Σερβίας.
 Αικατερίνη π.1256-μετά το 1314, παντρεύτηκε τον Στέφανος Ντραγκούτιν της Σερβίας, αδελφό του Στέφανου-Ούρος Β΄.
 Μαρία π.1257-1323, παντρεύτηκε τον Κάρολο Β΄ των Καπετιδών-Ανζού της Νάπολης.
 Άννα π.1260-1281, παντρεύτηκε τον Ανδρόνικο Β΄ Παλαιολόγο.
 Λαδίσλαος Δ΄ 1262-1290, βασιλιά της Ουγγαρίας.
 Ανδρέας 1268-1278, δούκας της Σλαβονίας.

Πηγές
 Encyclopædia Britannica Eleventh Edition
  Klaniczay, Gábor (2002). Holy Rulers and Blessed Princes: Dynastic Cults in Medieval Central Europe. Cambridge University Press. ISBN 0-521-42018-0., p.439.

Παραπομπές σε πηγές
Reader's Digest

Το Reader's Digest είναι αμερικανικό περιοδικό γενικού ενδιαφέροντος που δημοσιεύεται δέκα φορές το χρόνο. Αρχικά εκδιδόταν στην Τσαπάκουα της Νέας Υόρκης, σήμερα πλέον έχει έδρα το Μανχάταν. Το περιοδικό ιδρύθηκε το 1922 από τον DeWitt Wallace και την Lila Bell Wallace. Χαρακτηριστικό του είναι τα κείμενα σε απλή γλώσσα.

Το 1922, ο Γουάλας ξεκίνησε το περιοδικό ενώ ανάρρωνε από τα τραύματα από σκάγια που είχε υποστεί στον Α΄ Παγκόσμιο Πόλεμο. 

Σύμφωνα με την Mediamark Research (2006), στα νοικοκυριά με εισόδημα που ξεπερνούν τα 100.000 δολάρια ανά έτος το Reader's Digest είναι πολύ πιο δημοφιλές σε σύγκριση με τα περιοδικά Fortune, The Wall Street Journal, Business Week, και Inc..

Παραπομπές 

 
Περιοδικά με τόπο έκδοσης τις Ηνωμένες Πολιτείες
Ιουδήθ των Αψβούργων

Η Ιουδήθ, γερμ. Judith (13 Μαρτίου 1271 - 21 Μαΐου 1297) από τον Οίκο των Αψβούργων ήταν κόρη του δούκα της Αυστρίας & βασιλιά της Γερμανίας και με τον γάμο της έγινε βασίλισσα της Βοημίας & Πολωνίας.

Βιογραφία
Ήταν η έκτη κόρη του Ροδόλφου Α΄ αρχιδούκα της Αυστρίας & βασιλιά της Γερμανίας και της Γερτρούδης, κόρης του Μπούχκαρτ Ε΄ κόμη του Χόενμπεργκ.

Οικογένεια
Παντρεύτηκε το 1285 τον Βεγκέσλαο Β΄ των Πρεμυσλιδών βασιλιά της Βοημίας & Πολωνίας και είχε τέκνα:
 Βεγκέσλαος Γ΄ 1289-1306, βασιλιάς της Βοημίας, Πολωνίας & Ουγγαρίας.
 Άννα 1290-1313, βασίλισσα της Βοημίας, παντρεύτηκε τον Ερρίκο των Γκορίτσια δούκα της Καρινθίας, που με τον γάμο του έγινε βασιλιάς της Βοημίας.
 Ελισάβετ 1292-1330, βασίλισσα της Βοημίας, παντρεύτηκε τον Ιωάννη κόμη του Λουξεμβούργου, που με τον γάμο του έγινε βασιλιάς της Βοημίας. Η Βοημία πέρασε έτσι στον Οίκο του Λουξεμβούργου.
 Μαργαρίτα, παντρεύτηκε τον Μπολέσλαφ Γ΄ των Πιαστ-Σιλεσίας τον Γενναιόδωρου, δούκα της Λεγκνίτσα, Μπζεγκ, Βρότσουαφ.

Παραπομπές

Πηγές
 "Bella gerant alii" Laodamia's Sisters, Habsburg Brides: Leaving Home for the Sake of the House, Joseph F. Patrouch, Early Modern Habsburg Women: Transnational Contexts, Cultural Conflicts, Dynastic Continuities, ed. Anne J. Cruz, Maria Galli Stampino, (Routledge, 2013), 30.

Οίκος των Αψβούργων
Grindr

Το Grindr είναι εφαρμογή για γνωριμίες μέσω κινητού, η οποία δίνει τη δυνατότητα στους ομοφυλόφιλους, αμφιφυλόφιλους και τρανς άνδρες να εντοπίζουν άλλους άνδρες στην περιοχή που βρίσκονται και να έρχονται σε επαφή μαζί τους. Με περισσότερους από πέντε εκατομμύρια χρήστες μηνιαίως σε 192 χώρες το 2014, το Grindr είναι η πιο διαδεδομένη εφαρμογή γνωριμιών για ομοφυλόφιλους και αμφιφυλόφιλους άνδρες. Η εφαρμογή λειτουργεί με iOS και Android, ενώ η έκδοση για BlackBerry έχει ανασταλεί. Η εφαρμογή είναι κατά βάση δωρεάν, ωστόσο η επί πληρωμή έκδοση επιτρέπει ακόμα περισσότερες λειτουργίες.

Παραπομπές 

Λογισμικό Android
Λογισμικό iOS
ΛΟΑΤ διασκέδαση
Αρχιμάστορας Σόλνες

Ο Αρχιμάστορας Σόλνες (νορβηγικά: Bygmester Solness) είναι θεατρικό έργο του Ερρίκου Ίψεν. Δημοσιεύτηκε για πρώτη φορά τον Δεκέμβριο του 1892 και θεωρείται ένα από τα σημαντικότερα και πιο αποκαλυπτικά έργα του.

Πλοκή
Ο Χάρβαρντ Σόλνες είναι ένας μεσήλικας άνδρας και αρχιμάστορας σε μια μικρή πόλη στη Νορβηγία, ο οποίος έχει γίνει επιτυχημένος αρχιτέκτονας και χαίρει της αναγνώρισης στον τόπο του. Μια μέρα που τον είχε επισκεφτεί ο φίλος του, ο γιατρός Χέρνταλ, ο Σόλνες δέχεται επίσκεψη από τη Χίλντα Βάνγκελ, μία 23χρονη γυναίκα, την οποία αναγνωρίζει ο γιατρός Χέρνταλ από ένα πρόσφατο ταξίδι που είχε κάνει. Ο γιατρός φεύγει και ο Σόλνες μένει μόνος του με τη Χίλντα, και εκείνη του υπενθυμίζει ότι δεν είναι ξένοι - έχουν συναντηθεί προηγουμένως στην πόλη της πριν από 10 χρόνια, όταν εκείνη ήταν 13 ετών. Όταν ο Σόλνες δεν ανταποκρίνεται αμέσως, του θυμίζει ότι σε κάποια στιγμή κατά τη διάρκεια της συνάντησής τους, την είχε προσεγγίσει ερωτικά και της είχε υποσχεθεί ένα «βασίλειο», τα οποία εκείνη τότε πίστευε. Εκείνος τα αρνείται όλα. Η Χίλντα τον πείθει όμως σταδιακά, ότι μπορεί να τον βοηθήσει με τα καθήκοντα του σπιτιού και έτσι εκείνος την παίρνει στο σπίτι του.

Χαρακτήρες
 Χάρβαρντ Σόλνες, αρχιμάστορας
 Αλίνε Σόλνες, η σύζυγός του
 Δρ. Χέρνταλ, γιατρός
 Κνουτ Μπρόβικ, πρώην αρχιτέκτονας που τώρα δουλεύει για τον Σόλνες
 Ράγκναρ Μπρόβικ, ο γιος του Κνουτ Μπρόβικ και σχεδιαστής
 Κάια Φόσλι, λογίστρια
 Χίλντα Βάνγκελ, χαρακτήρας που έχει εμφανιστεί προγουμένως στο Η κυρία από τη θάλασσα

Παραπομπές

 
Θεατρικά έργα του 'Ιψεν
Μανούσος-Κωνσταντίνος Βολουδάκης

Ο Μανούσος-Κωνσταντίνος Βολουδάκης είναι Έλληνας οικονομολόγος και πολιτικός. Επανεκλέχθηκε βουλευτής Χανίων με τη Νέα Δημοκρατία στις εκλογές του Ιουλίου του 2019. 

Είναι παντρεμένος με τη δικηγόρο Σέβη Αμανατίδου και πατέρας τριών παιδιών, του Γιώργου, του Σήφη, και της Δάφνης.

Πολιτική σταδιοδρομία 
Εκλέχθηκε πρώτη φορά βουλευτής στη περιφέρεια Χανίων, το Σεπτέμβριο του 2007. Ακολούθησαν δύο επανεκλογές στις διπλές εκλογές του Μαΐου και τον Ιούνιου του 2012. Διετέλεσε Υφυπουργός Διοικητικής Μεταρρύθμισης και Ηλεκτρονικής Διακυβέρνησης από τον Ιούνιο του 2012 έως και τον Ιούνιο του 2013. Την περίοδο 2005-2006 διετέλεσε Γενικός Γραμματέας Εμπορίου στο Υπουργείο Ανάπτυξης .

Σπουδές και επαγγελματική πορεία 
Έχει πτυχίο Οικονομικών Επιστημών από το Πανεπιστήμιο Αθηνών και μεταπτυχιακό τίτλο (Master’s) στην Πολιτική Οικονομία από το Πανεπιστήμιο του Έσσεξ της Αγγλίας. Πριν πολιτευθεί, σταδιοδρόμησε στον ιδιωτικό τομέα, διαδοχικά στις εταιρείες RUSVAR HOLDINGS B.V, (1993-1996), στην Ποτοποιία Μεταξά Α.Ε. (1996-1997) και στην ΕΛΒΑΛ Α.Ε. (1997-2004), όπου διετέλεσε Αναπληρωτής Γενικός Διευθυντής. Έχει ακόμη εργασθεί ως σύμβουλος επιχειρήσεων, ενώ το διάστημα από τον Οκτώβριο του 2015 ως τον Ιουνίου του 2019, εργάσθηκε ξανά στον ιδιωτικό τομέα, αναλαμβάνοντας τη θέση του Διευθύνοντος Συμβούλου της εταιρείας International Trade S.A., του Ομίλου ΒΙΟΧΑΛΚΟ, με έδρα τις Βρυξέλλες . Μιλά αγγλικά, γαλλικά και ισπανικά.

Παραπομπές

Εξωτερικοί σύνδεσμοι 
http://www.voloudakis.gr προσωπική ιστοσελίδα

Βουλευτές εκλεγμένοι με τη Νέα Δημοκρατία
Βουλευτές Χανίων
Μαρία της Ουγγαρίας, κυβερνήτης των Κάτω Χωρών

H Μαρία, γερμ. Maria (15 Σεπτεμβρίου 1505 - 18 Οκτωβρίου 1558) από τον Οίκο των Αψβούργων ήταν πριγκίπισσα της Καστίλης και με τον γάμο της έγινε βασίλισσα της Ουγγαρίας.

Βιογραφία
Ήταν η τρίτη κόρη του Φιλίππου Α΄ και της Ιωάννας Α΄ των Τραστάμαρα βασίλισσας της Καστίλης. H Ιωάννα η Τρελή ήταν κόρη του Φερδινάνδου Β΄ της Αραγωνίας και της Ισαβέλλας Α΄ των Τραστάμαρα βασίλισσας της Καστίλης.

Οικογένεια
Παντρεύτηκε το 1515 τον Λουδοβίκο Β΄ των Γιαγκελλόνων βασιλιά της Ουγγαρίας & Βοημίας. Δεν απέκτησαν απογόνους. Ο Λουδοβίκος Β΄ απεβίωσε 20 ετών το 1526.

Πηγές
 Bietenholz, Peter G.; Deutscher, Thomas B. (2003). Contemporaries of Erasmus: a biographical register of the Renaissance and Reformation, Volumes 1-3. University of Toronto Press. ISBN 0-8020-8577-6.
 Cruz, Anne J.; Suzuki, Mihoko (2009). The Rule of Women in Early Modern Europe. University of Illinois Press. ISBN 0-252-07616-8.

Παραπομπές 

Βασιλείς της Ουγγαρίας
Οίκος των Αψβούργων
Πριγκίπισσες της Αυστρίας
Ινφάντας της Αραγωνίας
Ινφάντας της Καστίλλης
Άννα της Φουά-Καντάλ

H Άννα, γαλλ. Anne de Foix-Candale (1484 - 26 Ιουλίου 1506) από τον Οίκο της Φουά ήταν κόρη του κόμη του Κανντάλ και με τον γάμο της έγινε βασίλισσα της Ουγγαρίας.

Βιογραφία
Ήταν κόρη του Γκαστόν κόμη του Κανντάλ και της 2ης εξαδέλφης του Αικατερίνης των Φουά, κόρης του Γκαστόν Δ΄ κόμη της Φουά.

Οικογένεια
Παντρεύτηκε το 1501 τον Βλαδίσλαο Β΄ των Γιαγκελλόνων βασιλιά της Ουγγαρίας & Βοημίας, ως η 3η σύζυγός του. Είχε τέκνα:
 Άννα 1503-1547, παντρεύτηκε τον Φερδινάνδο Α΄ των Αψβούργων αρχιδούκα της Αυστρίας και βασιλιά της Ουγγαρίας, Βοημίας & Γερμανίας.
 Λουδοβίκος Β΄ 1506-1526, βασιλιάς της Ουγγαρίας & Βοημίας.

Πηγές
 Cazacu, Matei (2017). Reinert, Stephen W. (ed.). Dracula. Brill.
 Previte-Orton, C.W. (1962). The Shorter Cambridge Medieval History. II. Cambridge at the University Press.

Οίκος της Φουά
Βασιλείς της Ουγγαρίας
Ούρφι Σιραζί

Σε παλιές πηγές το όνομα με το οποίο απαντάται είναι Τζαμάλ-αλ-Ντιν Μοχαμάντ Σιντί (ή Σαγιεντί). Έζησε από το 963 έτος Εγίρας-999 έτος Εγίρας (Ισλαμικό ημερολόγιο), περίπου 1556-1590 μ.Χ. γνωστός με το ψευδώνυμο Ούρφι, ή Ορφί ή Ουρφί Σιραζί (), ήταν ένας Πέρσης ποιητής του 16ου αιώνα.  

Γεννήθηκε στο Σιράζ και στα νιάτα του μετανάστευσε στην Ινδία και έγινε ένας από τους ποιητές της αυλής του Μεγάλου Ακμπάρ . Είναι ένας από τους σημαντικότερους Πέρσες ποιητές ινδικού στυλ.

Βιβλιογραφικές Αναφορές

Εξωτερικοί Σύνδεσμοι 

 عرفی شیرازی   , λεξικό Dehkhoda 
 Κατάλογος Πέρσων ποιητών και συγγραφέων 
 Περσική λογοτεχνία 
Πέρσες ποιητές
Ιρανοί λογοτέχνες
Μπάτνα

Η Μπάτνα () είναι η πρωτεύουσα της ομώνυμης επαρχίας της Αλγερίας. Με πληθυσμό 290.645 (απογραφή του 2008) είναι η πέμπτη μεγαλύτερη πόλη στην Αλγερία. Είναι επίσης μια από τις μεγάλες πόλεις της περιοχής των Σαουί και θεωρείται πρωτεύουσα των Ωρές.

Ιστορία 
Τα πρώτα βασικά θεμέλια (στρατιωτικός καταυλισμός) της πόλης ανεγέρθηκαν από τη γαλλική φρουρά το 1844, με στρατηγική αποστολή τη δημιουργία ενός μόνιμα φυλασσόμενου σημείου πρόσβασης για τον κύριο δρόμο της Σαχάρας. 

Η γεωγραφική θέση της Μπάτνα προσφέρει ένα φυσικό χώρισμα μέσα από τα όρη του Άτλαντα. Οι Ρωμαίοι δεν ανίχνευσαν αυτό το πέρασμα στη φάση της πρώιμης εισβολής τους. 

Οι αρχαίες πόλεις Τιμγκάντ και Λαμπέσε, που χτίστηκαν περίπου στον 1ο αιώνα μ.Χ., αποτελούν ζωντανά παραδείγματα της σημασίας που έδωσαν οι Ρωμαίοι στον εμπορικό έλεγχο της περιοχής.

Υπογραφή και διακήρυξη της αλγερινής επανάστασης στη Μπάτνα 

Οι κάτοικοι της πόλης εξεγέρθηκαν εναντίον των γαλλικών αρχών στην αρχή του αποικισμού. Στη συνέχεια διοργάνωσαν την αλγερινή επανάσταση ενάντια στη γαλλική αποικιοκρατία. 

Οι πρώτοι κάτοικοι της πόλης προσχώρησαν στο Μεσαλί Χατζ, όπως και ο Ουλεμάς Μπεν Μπαντίς και το Κίνημα για τον Θρίαμβο των Δημοκρατικών Ελευθεριών και μαζί διοργάνωσαν τη μεγάλη ιστορική σύσκεψη της 22ας Ιουνίου 1954. 

Η αλγερινή επανάσταση ξεκίνησε στη Μπάτνα υπό την ηγεσία του Μουσταφά Μπενμπουλαΐντ. Η Μπάτνα ήταν η πρώτη στρατιωτική περιοχή της Αλγερίας (ζώνη 1) μεταξύ 1954 και 1962. Τη νύχτα της 1ης Νοεμβρίου 1954, οι στρατώνες της πόλης Μπάτνα δέχθηκαν επίθεση από τους μουτζαχεντίν. Η Μπάτνα ήταν το αρχηγείο της αλγερινής επανάστασης μέχρι την ανεξαρτησία.

Βομβαρδισμός 
Στις 6 Σεπτεμβρίου 2007, η Μπάτνα ήρθε αντιμέτωπη με μαζικό βομβαρδισμό αυτοκτονίας της Αλ Κάιντα. Η βομβιστική επίθεση, που έλαβε χώρα λίγο πριν την επίσκεψη του Προέδρου της Αλγερίας Αμπντελαζίζ Μπουτεφλίκα, είχε ως αποτέλεσμα περίπου 15–20 θανάτους και 107 τραυματισμούς, καθώς ο βομβιστής πυροδότησε τη συσκευή του ανάμεσα στο πλήθος που περίμενε να δει τον Πρόεδρο, ο οποίος βρισκόταν στο τέλος μιας τριήμερης περιοδείας στην ανατολική Αλγερία. Οι βομβιστικές επιθέσεις καταδικάστηκαν από το Συμβούλιο Ασφαλείας του ΟΗΕ.

Ιστορική καταγραφή πληθυσμού

Κλίμα 

Ευρισκόμενη στα όρη Ωρές (μέρος της οροσειράς του Άτλαντα), στα 1.048 μ. πάνω από τη στάθμη της θάλασσας, η Μπάτνα έχει ψυχρό ημίξηρο κλίμα (Κλιματική ταξινόμηση Κέππεν BSk) με μεσογειακές επιρροές και μέση ετήσια βροχόπτωση 326 mm. Τα καλοκαίρια είναι σε μέτριο βαθμό ζεστά (σύμφωνα με τις τιμές της Σαχάρας) και η ξηρή περίοδος και οι χειμώνες είναι ψυχροί και υγροί, με πιθανότητα χιονοπτώσεων.

Αξιοσημείωτοι κάτοικοι 
 Ουριά Αϊτσί, μουσικός 
 Ραχίντ Μουφούκ, γλύπτης

Παραπομπές

Εξωτερικοί σύνδεσμοι 

 Τουριστικές πληροφορίες 

Πόλεις της Αλγερίας
Ναταλία Αλεξέγιεβνα (Βιλελμίνη Λουίζα της Έσσης-Ντάρμστατ)

Η Ναταλία Αλεξέγιεβνα (ρωσ. Наталья Алексеевна), γεννηθείσα Βιλελμίνη Λουίζα (γερμ. Wilhelmina Louisa, 25 Ιουνίου 1755 - 26 Απριλίου 1776), από τον Οίκο της Έσσης-Ντάρμστατ ήταν κόρη του Λανδγράβου της Έσσης-Ντάρμστατ και με τον γάμο της έγινε μεγάλη δούκισσα της Ρωσίας.

Βιογραφία
Η Βιλελμίνη Λουίζα ήταν κόρη του Λουδοβίκου Θ΄ της Έσσης-Ντάρμστατ και της Καρολίνας των Βίττελσμπαχ, κόρης του Χριστιανού Γ΄ του Παλατινάτου-Τσβάιμπρυκεν.

Οικογένεια
Παντρεύτηκε το 1773 τον Μεγάλο Δούκα Παύλο Πετρόβιτς, διάδοχο της Ρωσίας. Δεν απέκτησε επιζώντα τέκνα και απεβίωσε 21 ετών, το 1776. Το ίδιο έτος ο Παύλος έκανε δεύτερο γάμο με τη Σοφία Δωροθέα της Βυρτεμβέργης και το 1796 έγινε Αυτοκράτορας της Ρωσίας, διαδεχόμενος τη μητέρα του Αικατερίνη Β΄ .

Πηγές
 Troyat, Henri, Catherine the Great, 1980 ISBN 0-425-05186-2

Παραπομπές 

Οίκος της Έσσης
Γερμανοί ευγενείς
Πριγκίπισσες της Έσσης
Οίκος Ρομάνοφ
Μεγάλες Δούκισσες της Ρωσίας
Δούκισσες του Χόλσταϊν-Γκόττορπ
Διεθνές Φεστιβάλ Κινηματογράφου Σαν Σεμπαστιάν

Το Διεθνές Φεστιβάλ Κινηματογράφου Σαν Σεμπαστιάν (ισπανικά: Festival de San Sebastian, και στα βασκικά: Donostia Zinemaldia), είναι ένα από τα σημαντικότερα ευρωπαϊκά φεστιβάλ κινηματογράφου. Διεξάγεται κάθε χρόνο τον μήνα Σεπτέμβριο, στην πόλη του Σαν Σεμπαστιάν, στη Χώρα των Βάσκων (Ισπανία), από το 1953.

Ιστορία 
Το φεστιβάλ ιδρύθηκε το 1952. Αν και αρχικά προοριζόταν να  τιμήσει τις ταινίες του ισπανικού κινηματογράφου, τρία χρόνια μετά το 1955 ταινίες από άλλες χώρες επιλέχθηκαν να εξεταστούν, όταν το φεστιβάλ εξειδικεύτηκε σε έγχρωμες παραγωγές.

Έχει αναγνωριστεί από το FIAPF ως φεστιβάλ κατηγορίας Α' από το 1957, με εξαίρεση την περίοδο 1980-1984, όταν δεν είχαν δοθεί σημαντικά βραβεία.

Κατηγορίες βραβείων 
 Χρυσό Κοχύλι καλύτερης ταινίας
 Ειδικό βραβείο επιτροπής
 Αργυρό Κοχύλι καλύτερης σκηνοθεσίας
 Αργυρό Κοχύλι καλύτερου ηθοποιού
 Αργυρό Κοχύλι καλύτερης ηθοποιού 
 Αργυρό Κοχύλι καλύτερου σεναρίου
 Αργυρό Κοχύλι καλύτερης διευθύνσης φωτογραφίας
 Βραβείο Ντονόστια (τιμητικό))

Παραπομπές

Εξωτερικοί σύνδεσμοι  
 Ο  
 Το Φεστιβάλ Σαν Σεμπαστιάν στη imdb.com 

Φεστιβάλ κινηματογράφου
Πολιτισμός στην Ισπανία
Έλενα Γκλίνσκαγια

Η Ελένα Βασίλιεβνα Γκλίνσκαγια, ρωσ.  Елена Васильевна Глинская (π. 1510 - 4 Απριλίου 1538) από τον Οίκο του Γκλίνσκι γεννήθηκε κόρη ενός πρίγκιπα στη Λιθουανία και με τον γάμο της έγινε μεγάλη πριγκίπισσα της Μόσχας και αντιβασίλισσα της Ρωσίας (1533-38).

Βιογραφία
Ήταν κόρη του Βασίλι Λβόβιτς Γκλίνσκι και της Άννας Γιάκσιτς πριγκίπισσας από τη Σερβία. 

Ο σύζυγός της Βασίλειος Γ΄ ήταν γιος του Ιβάν Γ΄ και της (Ζωής) Σοφίας Παλαιολογίνας, κόρης του Θωμά δεσπότη του Μωρέως και ανιψιάς των Ιωάννη Η΄ και Κωνσταντίνου ΙΒ΄ Αυτοκρατόρων των Ρωμαίων. Ο γιος της Ιβάν Δ΄ ο Τρομερός ανέκτησε τα Ρωσικά πριγκιπάτα από τους Μογγόλους και ίδρυσε επικράτεια, που λόγω του ότι ήταν απόγονος των Παλαιολόγων, την ονόμασε Αυτοκρατορία, συνέχεια της Ρωμανίας (Ρωμαϊκής Αυτοκρατορίας).

Οικογένεια
Παντρεύτηκε το 1525 τον Βασίλειο Γ΄ μεγάλο πρίγκιπα της Μόσχας και είχε τέκνα:
 Ιβάν Δ΄ 1530-1584, μεγάλος πρίγκιπας της Μόσχας και μετά Αυτοκράτορας της Ρωσίας.
 Γιούρι 1532-1563, πρίγκιπας του Ούγκλιτς.

Παραπομπές

Πηγές
 Janet Martin, Medieval Russia 980-1584 (Cambridge: Cambridge University Press, 1995), 292-293.

Αντιβασιλείς
Ρώσοι ευγενείς
ΦΚ Ερτσγκεμπίργκε Άουε

Η Φούσμπαλ Κλουμπ Έρτσγκεμπίργκε Άουε ΕΦ (Fußball Club Erzgebirge Aue eV) γνωστό και ως απλώς ΦΚ Ερτσγκεμπίργκε Άουε ή Έρτσγκεμπίργκε Άουε, είναι γερμανικός 

ποδοσφαιρικός σύλλογος με έδρα το Άουε-Μπαντ Σλέμα της Σαξονίας. Μέχρι το 1990 αγωνιζόταν σε πρωταθλήματα της Ανατολικής Γερμανίας. Ήταν ιδρυτικό μέλος της 3ης Λίγκα το 2008-09, αφού υποβιβάστηκε από την 2η Μπουντεσλίγκα το 2007-08. Η πόλη Άουε-Μπαντ Σλέμα έχει πληθυσμό περίπου 20.800 κατοίκους, καθιστώντας την μία από τις μικρότερες πόλεις που έχει σύλλογο που έχει αγωνιστεί στο δεύτερο υψηλότερο επίπεδο του γερμανικού ποδοσφαίρου. Ωστόσο, η ομάδα προσελκύει υποστηρικτές από μια μεγαλύτερη αστική περιοχή που περιλαμβάνει το Κέμνιτς και το Τσβίκαου, των οποίων οι ποδοσφαιρικές ομάδες (ΚΦΚ και ΦΣΦ) είναι μεταξύ των παραδοσιακών αντιπάλων της Άουε.

Παραπομπές

Ποδοσφαιρικές ομάδες Γερμανίας
Ποδόσφαιρο στην Ανατολική Γερμανία
Ιδρύσεις ποδοσφαιρικών ομάδων το 1946
Πρωθυπουργός της Συρίας

Ο πρωθυπουργός της Συρίας είναι ο επικεφαλής της κυβέρνησης της Αραβικής Δημοκρατίας της Συρίας .

Ο Πρωθυπουργός διορίζεται από τον Πρόεδρο της Συρίας , μαζί με άλλους υπουργούς και μέλη της κυβέρνησης που προτείνει ο νέος πρωθυπουργός. Το Λαϊκό Συμβούλιο της Συρίας στη συνέχεια εγκρίνει το νομοθετικό πρόγραμμα της νέας κυβέρνησης, προτού αναλάβει επίσημα τη νέα κυβέρνηση. Δεν υπάρχουν συνταγματικά όρια για τη θητεία ενός Πρωθυπουργού, και πολλοί από αυτούς υπηρετούν μη διαδοχικές θητείες.

Κατάλογος πρωθυπουργών 

 Κύριο άρθρο: Κατάλογος πρωθυπουργών της Συρίας

Δείτε επίσης 

Πολιτική της Συρίας

Πρωθυπουργοί
Κυβέρνηση της Συρίας
Σερζ Γκνάμπρι

Ο Σερζ Γκνάμπρι (Serge Gnabry, 14 Ιουλίου 1995) είναι Γερμανός ποδοσφαιριστής που αγωνίζεται στην Μπάγερν Μονάχου και στην Εθνική Γερμανίας ως εξτρέμ. Έχει ιβοριανή και γερμανική καταγωγή.

Καριέρα

Σε συλλόγους
Η επαγγελματική του καριέρα ξεκίνησε το 2012 από την Άρσεναλ και το 2015 δόθηκε δανεικός στη Γουέστ Μπρόμιτς. Το 2016 μετέβη στην Μπουντεσλίγκα και αγωνίστηκε για έναν χρόνο στη Βέρντερ Βρέμης. Από τον 2017 είναι παίκτης της Μπάγερν Μονάχου και τη σεζόν 2017-2018 παραχωρήθηκε δανεικός στη Χόφενχαϊμ. Με την Μπάγερν έχει κερδίσει ένα πρωτάθλημα (2018-2019) και ένα Κύπελλο Γερμανίας (2018-2019), ενώ αναδείχθηκε ο καλύτερος παίκτης της ομάδας για τη σεζόν 2018-2019.

Στην εθνική ομάδα
Ο Γκνάμπρι έχει αγωνιστεί σε διάφορα επίπεδα στις ομάδες νέων της Εθνικής Γερμανίας. Στους Ολυμπιακούς Αγώνες του 2016 αγωνίστηκε με την Ολυμπιακή ομάδα της Γερμανίας και κατέκτησε το αργυρό μετάλλιο, ενώ ο ίδιος ήταν ο πρώτος σκόρερ της διοργάνωσης μαζί με τον Νιλς Πέτερσεν. Στο Ευρωπαϊκό πρωτάθλημα U21 του 2017 ήταν μέλος της ομάδας που κατέκτησε το τρόπαιο.

Από το 2016 αγωνίζεται στην Εθνική ομάδα των ανδρών. Έκανε το ντεμπούτο του στις 11 Νοεμβρίου 2018 σε έναν αγώνα με το Σαν Μαρίνο για τα προκριματικά του Μουντιάλ 2018, στον οποίο πέτυχε τρία γκολ.

Παραπομπές 

Γερμανοί ποδοσφαιριστές
Ποδοσφαιριστές Εθνικής Γερμανίας
Ποδοσφαιριστές Μπάγερν Μονάχου
Ποδοσφαιριστές Μπούντεσλιγκα
Ποδοσφαιριστές Βέρντερ Βρέμης
Ποδοσφαιριστές Χόφενχαϊμ 1899
Ποδοσφαιριστές Άρσεναλ
Ποδοσφαιριστές Γουέστ Μπρόμιτς Άλμπιον
Ποδοσφαιριστές Πρέμιερ Λιγκ
Ποδοσφαιριστές Ρεγκιονάλλιγκα
Ποδοσφαιριστές Εθνικής Γερμανίας Κ21
Ποδοσφαιριστές ολυμπιακής ομάδας Γερμανίας
Γερμανοί Ολυμπιονίκες
Ευρωπαίοι αφρικανικής καταγωγής
Ποδοσφαιριστές στους Θερινούς Ολυμπιακούς Αγώνες 2016
Γερμανοί ποδοσφαιριστές στο εξωτερικό
Ποδοσφαιριστές Ευρωπαϊκού Πρωταθλήματος 2020
Ελβίρα της Καστίλης (1100-1135)

Η Ελβίρα της Καστίλης (περί το 1100 - 6 Φεβρουαρίου 1135), μέλος του Οίκου των Χιμένεθ και πρώτη βασίλισσα της Σικελίας ήταν νόθη κόρη του Βασιλιά της Καστίλης και της Λεόν Αλφόνσου του Γενναίου και της τέταρτης συζύγου του Ισαβέλας. Η μητέρα της ήταν πιθανότατα Μουσουλμάνα πριγκίπισσα και ερωμένη του Αλφόνσου ΣΤ΄ πριν την παντρευτεί. Στην αυλή του πατέρα της στο Τολέδο απέκτησε ευρύτατη μόρφωση σε ένα πολυπολιτισμικό περιβάλλον, αυτό έγινε εμφανές στην αυλή της στη Σικελία.

Γάμος

Η Ελβίρα παντρεύτηκε τον Πρίγκιπα της Σικελίας Ρογήρο Β΄ (1117) που πήρε τον τίτλο του βασιλιά (1130). Η Σικελία είχε σε μεγάλο βαθμό Μουσουλμανικό πληθυσμό και ο γάμος πραγματοποιήθηκε με σχέδιο της θρησκευτικής πολιτικής του πατέρα της. Η καταγωγή της από τη βασιλική οικογένεια της Αλ-Άνταλους δείχνει μεγάλη "πολιτισμική σχέση" ανάμεσα στις βασίλισσες της Σικελίας και το Ισλάμ. Η Ισλαμική τέχνη αναπτύχθηκε έντονα στο Βασίλειο της Σικελίας την εποχή του συζύγου της χάρη στην Ελβίρα. Δεν υπάρχουν πληροφορίες σχετικά με τη συμμετοχή της Ελβίρας στην ενεργό πολιτική, το όνομα της εμφανίζεται μονάχα σαν μητέρα των έξι παιδιών τους.

Οικογένεια

Με τον σύζυγο της Ρογήρο Β΄ απέκτησε πέντε γιους και μία κόρη που πέθανε σε βρεφική ηλικία :

Ρογήρος Γ΄ της Απουλίας, δούκας της Απουλίας και Καλαβρίας. Πατέρας του Τανκρέδου της Σικελίας βασιλιά της Σικελίας, που διαδέχθηκε τον εξάδελφό του Γουλιέλμο Β΄ της Σικελίας
Τανκρέδος του Μπάρι πρίγκιπας του Μπάρι.
Αλφόνσος της Κάπουα, πρίγκιπας της Κάπουα και δούκας της Νάπολης.
Γουλιέλμος Α΄ της Σικελίας, αρχικά διαδέχθηκε τον αδελφό του Ρογήρο Γ΄ ως δούκας της Απουλίας και Καλαβρίας, έπειτα τον πατέρα του ως βασιλιάς της Σικελίας. Πατέρας του Γουλιέλμου Β΄ της Σικελίας.
Ερρίκος, πέθανε σε βρεφική ηλικία

Ο Ρογήρος Β΄ και η Ελβίρα αρρώστησαν μαζί βαριά (1135), η Ελβίρα πέθανε (6 Φεβρουαρίου 1135) αλλά ο σύζυγος της επέζησε. Ο Ρογήρος Β΄ έπεσε σε βαθιά κατάθλιψη με τον θάνατο της και αρνήθηκε πολύ καιρό να δεί συνεργάτη του, τότε κυκλοφόρησαν πολλές φήμες ότι είχε πεθάνει και ο ίδιος. Ο Ρογήρος ξαναπαντρεύτηκε 14 χρόνια αργότερα (1149) με τη δεύτερη σύζυγο του Σιβύλλη της Βουργουνδίας αφού είχαν πεθάνει πρόωρα οι τέσσερις από τους πέντε γιους που είχε αποκτήσει με την Ελβίρα.

Παραπομπές

Πηγές
Alio, Jacqueline (2018). Queens of Sicily 1061-1266. Trinacria, New York.
Houben, Hubert (2002). Roger II of Sicily: A Ruler Between East and West. Cambridge University Press.
Birk, Joshua C. (2017). Norman Kings of Sicily and the Rise of the Anti-Islamic Critique: Baptized Sultans. Springer. 

Βασίλισσες της Σικελίας
Οίκος των Χιμένεθ
Ινφάντας της Καστίλλης
Ινφάντας του Λεόν
Βεατρίκη του Ρετέλ

Η Βεατρίκη του Ρετέλ (1130 - 30 Μαρτίου 1185) ήταν Γαλλίδα ευγενής και βασίλισσα της Σικελίας ως τρίτη σύζυγος του Βασιλέως της Σικελίας Ρογήρου Β΄. Η Βεατρίκη του Ρετέλ ήταν η μεγαλύτερη κόρη του Γκουτιέ του Ρετέλ, κόμητος του Ρετέλ (1158 - 1171) και της Βεατρίκης του Ναμύρ, κόρης του Γοδεφρείδου Α΄ του Ναμύρ.

Παντρεύτηκε τον βασιλιά της Σικελίας Ρογήρο Β΄ στον τρίτο του γάμο (1151), παρέμεινε βασίλισσα τρία χρόνια έως τον θάνατο του Ρογήρου (26 Φεβρουαρίου 1154). Η Βεατρίκη ήταν μόλις τρεις βδομάδες έγκυος όταν πέθανε ο σύζυγος της, η κόρη τους Κωνσταντία του Ωτβίλ γεννήθηκε τον επόμενο Νοέμβριο. Η Βεατρίκη έζησε 31 χρόνια ακόμα μετά τον σύζυγο της αλλά δεν υπάρχει καμιά πληροφορία ότι παντρεύτηκε ξανά. Η κόρη της Κωνσταντία κλείστηκε σε μοναστήρι ύστερα από προφητεία ότι "ο γάμος της θα κατέστρεφε το βασίλειο", ελευθερώθηκε έναν χρόνο πριν τον θάνατο της μητέρας της (1184). Η Κωνσταντία Ωτβίλ έγινε Αυτοκράτειρα της Αγίας Ρωμαϊκής Αυτοκρατορίας (1191) και βασίλισσα της Σικελίας (1194).

Παραπομπές

Πηγές
Alio, Jacqueline (2018). Queens of Sicily 1061-1266. Trinacria Editions (Sicilian Medieval Studies).
Houben, Hubert (2002). Roger II of Sicily: A Ruler Between East and West. Translated by Loud, G.A.; Loud, Diane. Cambridge University Press.
Metcalfe, Alex (2009). Muslims of Medieval Italy. Edinburgh University Press.
Schipa, Michaelangelo (1957). "Italy and Sicily under Frederick II". In Tanner, J.R.; Previté-Orton, C. W.; Brooke, Z.N. (eds.). The Cambridge Medieval History. Vol. IV. Cambridge University Press.
Stürner, Wolfgang (1992). Friedrich II.: Die Königsherrschaft in Sizilien und Deutschland 1194-1220. Wissenschaftliche Buchgesellschaft.
Ullmann, Walter (2003). A Short History of the Papacy in the Middle Ages. Routledge.

Βασίλισσες της Σικελίας
Οίκος των Ωτβίλ
Ευδοξία της Μόσχας

H Ευδοξία Ντμιτρίεβνα, ρωσ. Евдокия Дмитриевна (1353 - 1407) από τον Οίκο των Ρουρικιδών ήταν κόρη του μεγάλου πρίγκιπα του Σούζνταλ και με τον γάμο της έγινε μεγάλη πριγκίπισσα της Μόσχας.

Βιογραφία
Ήταν η μόνη κόρη του Ντμίτρι μεγάλου πρίγκιπα του Σούζνταλ & Νίζνι Νόβγκοροντ και της Βασιλίσας του Ροστόβ, κόρης του Κονσταντίν Βασίλιεβιτς, πρίγκιπα του Ροστόβ.

Οικογένεια
Παντρεύτηκε το 1366 τον 4ο εξάδελφό της Ντμίτρι Ντονσκόι μέγα πρίγκιπα της Μόσχας και είχε τέκνα:
 Βασίλι Α΄ 1371-1425, μεγάλος πρίγκιπας της Μόσχας.
 Σοφία, παντρεύτηκε τον Φιοντόρ Ολεγκόβιτς πρίγκιπα τού Ριαζάν.
 Γιούρι 1374-1434, δούκας του Ζβενίγκοροντ και της Γαλικίας, διεκδίκησε το πριγκιπάτο της Μόσχας από τον ανιψιό του Βασίλι Β΄ προκαλώντας εμφύλιο.
 Μαρία απεβ. 1399, παντρεύτηκε τον Λενγκβένις πρίγκιπα τού Νόβγκοροντ, γιο τού Αλγκίρντας.
 Αναστασία, παντρεύτηκε τον Ιβάν Βσεβολόντοβιτς πρίγκιπα τού Κολμ.
 Συμεών απεβ. 1379.
 Ιβάν απεβ. 1393.
 Αντρέι 1382-1432, πρίγκιπας τού Μοζαΐσκ.
 Πιότρ 1385-1428, πρίγκιπας τού Ντμιτρόβ.
 Άννα γενν. 1387, παντρεύτηκε τον Γιούρι, γιο τού Πατρίκας πρίγκιπα τού Σταρόμπουντ (μάλλον γιο τού Ναριμάντας πρίγκιπα τού Πολότσκ και ίσως της Μαρίας Παλαιολογίνας, νόθης κόρης τού Ανδρόνικου Β΄). 
 Κωνσταντίν 1389-1433, πρίγκιπας τού Πσκοβ.

Πηγές
 Cawley, Charles, Her listing, along with her husband, ., Medieval Lands database, Foundation for Medieval Genealogy

Ρουρικίδες
Ανδρίτσα

Η Ανδρίτσα είναι χωριό και έδρα ομώνυμης τοπικής κοινότητας, της δημοτικής ενότητας (τέως δήμου) Λέρνας, του δήμου Άργους - Μυκηνών, της περιφερειακής ενότητας (τέως νομού) Αργολίδας, στην περιφέρεια Πελοποννήσου, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Άργους του νομού Αργολίδος, στο γεωγραφικό διαμέρισμα Πελοποννήσου.

Γεωγραφία
Η Ανδρίτσα είναι οικισμός στο νοτιοδυτικό τμήμα του νομού Αργολίδας, δίπλα στα όρια με τον νομό Αρκαδίας. Βρίσκεται στις νοτιοανατολικές υπώρειες του Παρθενίου όρους και στις όχθες του μικρού ποταμού Ξαβριού, σε μέσο σταθμικό υψόμετρο 300. Απέχει 28 χλμ. περίπου ΝΔ. του Ναυπλίου. Η τοπική κοινότητα Ανδρίτσας είναι χαρακτηρισμένη ως αγροτικός ημιορεινός οικισμός, με έκταση 19,304 χμ² (2011).

Πληθυσμός
Ο πληθυσμός της Ανδρίτσας διπλασιάστηκε μεταξύ του 1879 και του 1889 αλλά έπειτα σταθεροποιήθηκε  μέχρι και το 1961. Έκτοτε έχει συρρικνωθεί σημαντικά.

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1879 και προσαρτήθηκε  στον δήμο Υσιών του νομού Αργολίδος & Κορινθίας. Το 1899 εντάχθηκε στον νομό Αργολίδας και, το 1909, πάλι στον νομό Αργολίδος & Κορινθίας. Το 1932 ορίστηκε έδρα της κοινότητας Ανδρίτσας και το 1949 υπήχθη οριστικά στον νομό Αργολίδας. Με το ΦΕΚ 244Α - 04/12/1997 αποσπάστηκε από την κοινότητα Ανδρίτσας και προσαρτήθηκε στον δήμο Λέρνας. Με το ΦΕΚ 87Α - 07/06/2010 αποσπάστηκε από τον δήμο Λέρνας και προσαρτήθηκε στον δήμο Άργους-Μυκηνών.

Γενικά στοιχεία
Η Ανδρίτσα είχε παλαιότερα σιδηροδρομικό σταθμό στη γραμμή Κορίνθου-Καλαμάτας. Στις υπώρειες του όρους Ζάβιτσα βρίσκεται το «Σπήλαιο Ανδρίτσας», η εξερεύνηση του οποίου ξεκίνησε στις αρχές του 2004 από την Εφορεία Παλαιοανθρωπολογίας-Σπηλαιολογίας Νότιας Ελλάδας.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
 eetaa.gr

}}
Χωριά του νομού Αργολίδας
Δήμος Άργους - Μυκηνών
Μαριάν Φέιθφουλ

Η Μαριάν Φέιθφουλ (, 29 Δεκεμβρίου 1946) είναι Αγγλίδα τραγουδίστρια και ηθοποιός.

Φιλμογραφία 
 Made in U.S.A (1966)
 Anna (1967)
 I’ll Never Forget What’s ’is Name (1967)
 Nackt unter Leder (1967)
 Hamlet (1969)
 Lucifer Rising (1972)
 Madhouse Mansion (1974)
 Assault on Agathon (1975)
 The Turn of the Screw (1992) (narration)
 When Pigs Fly (1993)
 Shopping (1994)
|width="50%" valign="top"|
 Moondance (1995)
 Crimetime (1996)
 Intimacy (2001)
 Far From China (2001)
 Nord-Plage (2004)
 Paris, je t’aime (Episode „Le Marais“) (2006)
 Marie Antoinette (2006)
 Irina Palm (2007)
 House of Boys (2007)
 Faces in the Crowd (2011)

Παραπομπές 

Αγγλίδες ηθοποιοί
Αγγλίδες τραγουδίστριες
Οζ Καραχάν

Ο Οζ Καραχάν (Oz Karahan, 1990) είναι Τουρκοκύπριος πολιτικός ακτιβιστής, αρθρογράφος και σημερινός πρόεδρος της «Ένωσης Κυπρίων».

Βιογραφικό
Γεννημένος το 1990, ο Οζ Καραχάν πέρασε τα εφηβικά του χρόνια στην Αμμόχωστο πριν επιστρέψει πίσω στη Λάρνακα από όπου κατάγεται μέρος της οικογένειάς του. Από πολύ νεαρή ηλικία έγινε μέλος και ηγήθηκε μιας οργάνωσης νεολαίας που ονομάστηκε LINOBAMBAKI, η οποία ήταν ενεργή κατά τη διάρκεια των Συλλαλητηρίων των Τουρκοκυπρίων του 2011 κατά της Τουρκίας.

Μετά την ολοκλήρωση των πανεπιστημιακών του σπουδών στο Αγγλο-Αμερικανικό Πανεπιστήμιο, έγινε πολιτικά ενεργός στις ΗΠΑ, τη Σουηδία και τη Γερμανία. Στο διάστημα αυτό, υπήρξε μέλος του Κομμουνιστικού Κόμματος των ΗΠΑ στις Ηνωμένες Πολιτείες, καθώς και μέλος του Κομμουνιστικού Κόμματος στη Σουηδία.

Ήταν ένας από τους ιδρυτές της Παγκόσμιας Ένωσης Τουρκόφωνων Κυπρίων (WUTC), η οποία αγωνίστηκε εναντίον της τουρκικής κατοχής και της κοινωνικής και πολιτιστικής καταπίεσης που αντιμετωπίζουν οι Τουρκόφωνοι Κύπριοι στις κατεχόμενες περιοχές της Κύπρου εξαιτίας της Τουρκίας.

Το 2019, ήταν Υποψήφιος Βουλευτής από το Κίνημα Γιασεμί στις Εκλογές του Ευρωπαϊκού Κοινοβουλίου. Γράφει στη στήλη του “Γκιαούρ Ιμάμ” για την εφημερίδα Αβρούπα.

Παραπομπές

Κύπριοι πολιτικοί
Κύπριοι ακτιβιστές